VII Europos futbolo čempionatas
VII Europos futbolo čempionatas vyko 1984 m. birželio 12 d.–27 d. Prancūzijoje (Lansas, Lionas, Marselis, Nantas, Paryžius, Sent Etjenas, Strasbūras). Turnyre dalyvavo 8 rinktinės, teisę dalyvauti finaliniame turnyre įgijusios po atrankos varžybų (prancūzai pateko be atrankos). Pirmąkart čempionais tapo prancūzai. Nuo šio turnyro Europos čempionatuose nevyksta rungtynės dėl III vietos.